stanford-oval/wikipedia huggingface dataset:
Magomedrasul Gazimagomedov

| Mitalit | Mitalit | Mitalit |  |
| --- | --- | --- | --- |
|  Magomedrasul Gazimagomedov vuonna 2019. |  Magomedrasul Gazimagomedov vuonna 2019. |  Magomedrasul Gazimagomedov vuonna 2019. |  |
Maa:  Venäjä
Miesten vapaapaini
| MM-kilpailut  | MM-kilpailut  | MM-kilpailut  |  |
|  Kultaa | Las Vegas 2015 | 70 kg |  |
|  Kultaa | Budapest 2018 | 70 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 70 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Rooma 2020 | 74 kg |  |
|  Pronssia | Bukarest 2019 | 70 kg |  |
Magomedrasul Muhtarovitš Gazimagomedov (ven. Магомедрасул Мухтарович Газимагомедов, s. 8. huhtikuuta 1991 Dagestan) on venäläinen vapaapainin maailmanmestari. 170 senttimetriä pitkä ja 70 kilogrammaa painava Gazimagomedov edustaa SC Bazarganova.
Vuoden 2015 MM-kilpailuista Las Vegasista Gazimagomedov sai kultaa 70-kiloisista, hän voitti finaalissa Iranin Hassan Yazdanin. Saman vuoden Euroopan kisoista Bakusta Gazimagomedov voitti kultaa niin ikään 70-kiloisten sarjasta. Hän voitti 70 kg:n painoluokan maailmanmestaruuden jälleen Budapestissa 2018. Hän sai samassa sarjassa EM-pronssia Bukarestissa 2019 ja 74-kiloisissa EM-hopeaa 2020.
Etniseltä taustaltaan Gazimagomedov on tindi.
Maniac Miracles

Maniac Miracles oli suomalainen, pääkaupunkiseudulta kotoisin ollut punk-yhtye, joka oli toiminnassa 1991–2012. Se teki uransa aika useita kymmeniä keikkoja, julkaisi viisi (5) omakustannelevyä sekä oli mukana erilaisilla kokoelmalevyillä, joita julkaistiin mm. Suomessa, Isossa-Britanniassa ja Yhdysvalloissa.
Maniac Miraclesin perustivat kitaristi Toni ”X” Tuomanen (s. 1969) ja laulusolisti Myra Maniac (Myra Magnusson, s. 1973). Ensimmäiseksi rumpaliksi bändiin tuli Toni Tuomasen siviilipalveluskaveri Marko Naukkarinen (s. 1972) ja basistiksi Shabby Mänttäri (s. 1967). Bändi soitti ensimmäisen keikkansa Espan lavalla Helsingissä elokuussa 1991. Ohjelmistoon kuului yhtyeen omia kappaleita sekä lainamateriaalina Hanoi Rocksin ja The Clashin kappaleita. Yhtye hajosi tilapäisesti tämän keikan jälkeen rumpalin halutessa keskittyä omiin projekteihinsa.
Vuoden 1992 aikana yhtyeessä käväisi useampi rumpali, kunnes vakituiseksi rumpaliksi elokuussa 1992 kiinnittyi Tero ”Tassu” Pitkänen (s. 1973), joka pysyi yhtyeessä sen loppuun, eli vuoteen 2012 asti. Keskeisin lopettamiseen vaikuttanut syy oli, että rumpali oli muuttanut asumaan Turun seudulle, ja treenimatkat Helsinkiin kävivät ajan mittaan liian pitkiksi. Bändi ei halunnut enää etsiä uutta rumpalia, vaan katsoi parhaaksi lopettaa toimintansa. Basisti Shabby Mänttäri erotettiin yhtyeestä vuonna 1998, ja tilalle tuli Janne Flagburner, joka myös jatkoi yhtyeessä sen loppuun asti. Vuonna 1999 bändiin otettiin mukaan taustalaulajiksi Heli Helkkari ja Susan Karttunen. Ensin mainittu oli mukana viimeiseen keikkaan asti, viimeksi mainittu vain noin vuoden.
Esiintymiset

Maniac Miraclesin keikat rajoittuivat kotimaahan, vaikka suunnitelmissa ajoittain oli esiintymisiä myös ulkomailla. Bändiin osoitettiin kiinnostusta muun muassa Ison-Britannian punk-scenessä. Suurimman osan keikoistaan yhtye teki Helsingissä, erilaisilla klubeilla ja punk-tapahtumissa. Viimeksi mainittuihin kuului myös niin sanottuja tukikeikkoja eri organisaatioille, kuten Aseistakieltäytyjäliitolle, Eläinten vapausrintamalle, Greenpeacelle ynnä muille.
Helsingin lisäksi yhtye keikkaili Tampereella, Turussa, Porissa, Raumalla, Forssassa, Lempäälän Puntala-rockissa (2004), Kotkassa, Seinäjoella, Vaasassa sekä Kouvolassa. Viimeisen keikkansa Maniac Miracles soitti Base Barissa Helsingissä 4. maaliskuuta 2012. Viimeistä keikkaa oli mainostettu jäähyväiskeikkana, ja se keräsikin paikalle ison joukon bändin vanhoja ystäviä.
Diskografia

Positive Anger (2011)
Aiheesta muualla

Maniac Miracles Discography Discogs
Maniac Miracles Mikseri.net
Matti Kinnunen

Matti Kinnunen on seuraavien henkilöiden nimi:
Matti Kinnunen (s. 1931), ammattiyhdistysjohtaja (TVK)
Matti Kinnunen (s. 1966), elokuva- ja televisio-ohjaaja
Matti Kinnunen (s. 1987), lumilautailija
Matti Kinnunen, suomentaja, historiantutkija ja vapaa toimittaja
Matti Kinnunen, tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Kinnunen”, voi hakea sivunnimihaulla, laajalla sivunnimihaulla tai tekstihaulla.
Martiniquen lippu

Lippu (2023–)
Alueellinen lippu
Vanha alueellinen ”käärmelippu”.
Martiniquen lippu on Martiniquen tunnus, joka otettiin käyttöön helmikuussa 2023. Alue käytti tätä ennen virallisena lippunaan Ranskan lippua. Toukokuussa 2019 Martinique otti käyttöön uuden, epävirallisen lipun, jota se käytti muun muassa urheilu-, kulttuuri- ja kansainvälisissä tapahtumissa. Lippu on jaettu kahdeksan osaan, joista neljä on vihreitä ja neljä sinisiä. Numero kahdeksan kuvaa kahdeksaa Martiniquella puhuttua kieltä. Välissä on valkoiset raidat. Keskellä on valkoinen rengas, jossa on 34 tähteä, jotka kuvaavat saaren yhteisöjä. Renkaan keskellä on valkoinen kiekko, jonka keskellä on sini-valkoinen jättiläissiipikotilo.
Ennen nykyistä lippua Martiniquella oli käytössä epävirallinen käärmelippu. Tässä lipussa valkoisella pohjalla oli neljä sinistä suorakaidetta, jonka sisällä oli valkoinen käärme. Tämän lipun historia ulottuu vuoteen 1766. Tätä lippua käytettiin aikoinaan erityisesti orjalaivoissa.
Makoto Kobayashi

| Makoto Kobayashi> 小林 誠 |
| --- | --- |

Henkilötiedot
Syntynyt: 7. huhtikuuta 1944 (ikä 80) Nagoya, Japanin keisarikunta
Kansalaisuus:   Japani
Koulutus ja ura
Tutkinnot:  Nagoyan yliopisto
Väitöstyön ohjaaja:  Shoichi Sakata (käännä suomeksi)
Instituutti:  KEK
Tutkimusalue:  hiukkasfysiikka
Tunnetut työt:  CP-rikko
Palkinnot:   Nobelin fysiikanpalkinto (2008)
Makoto Kobayashi (jap. 小林 誠, Kobayashi Makoto, s. 7. huhtikuuta 1944) on japanilainen fyysikko, joka on tunnettu hiukkasten CP- eli symmetriarikkoa käsittelevistä töistään. Hänen ja Toshihide Maskawan vuonna 1973 julkaistu tutkimus ”CP violation in the renormalizable theory of weak interaction” eli ”CP-rikko heikon vuorovaikutuksen renormalisoituvassa teoriassa” oli vuonna 2007 kolmanneksi viitatuin hiukkasfysiikan alan julkaisu kaikkina aikoina.
Kobayashi palkittiin yhdessä Toshihide Maskawan kanssa Nobelin fysiikanpalkinnolla vuonna 2008. He saivat palkinnon teoriastaan, joka selitti symmetriarikon alkuperän ja ennusti ainakin kolmen eri kvarkkiperheen olemassaolon luonnossa. Samana vuonna palkittiin myös Yōichirō Nambu, joka oli löytänyt spontaanin symmetriarikon mekanismin.
Aiheesta muualla

Kobayashin puhelinhaastettelu Nobelprize.org (englanniksi)
Maltan europarlamenttivaalit 2019

Vuoden 2019 europarlamenttivaalit järjestettiin Maltalla 25. toukokuuta 2019. Vaaleissa valittiin Maltan kuusi edustajaa europarlamenttiin.
Vaalien suurin voittaja oli työväenpuolue, joka voitti yli 50% äänistä ja sai neljä edustajaa. Kansallispuolue voitti loput kaksi edustajaa. Nämä kaksi puoluetta ovat perinteisesti hallinneet Maltan politiikkaa brittiläisen siirtomaavallan jälkeen.
Maltalla on usein ollut yksi europarlamenttivaalien korkeimmista äänestysprosenteista. Äänestysaktiivisuus laski viime vaaleihin nähden noin kahdella prosentilla.
Tulokset

Maltan europarlamenttivaalien 2019 tulokset
| Puolue | Puolue | Europuolue | Europuolue | Äänet> Ääniä | Äänet> % | Äänet> +/– | Paikat | Paikat> +/– |  |
| --- | --- | --- | --- | --- | --- | --- | --- | --- | --- |
|  | Työväenpuolue |  | S&D | 141 267 | 54,29 | +0,9 | 4 |  1 |  |
|  | Kansallispuolue |  | EPP | 98 611 | 37,90 | -2,12 | 2 |  1 |  |
|  | Imperium Europa |  | – | 8 238 | 3,17 | +0,49 | 0 |  |  |
|  | Demokraattinen puolue |  | ALDE | 5 276 | 2,03 | Uusi | 0 |  |  |
|  | Arnold Cassola (sit.) |  |  | 2 127 | 0,82 | – | 0 |  |  |
|  | Demokraattinen vaihtoehto |  | G/EFA | 1 866 | 0,72 | -2,23 | 0 |  |  |
|  | Alleanza Bidla |  | ECR | 1 186 | 0,46 | +0,06 | 0 |  |  |
|  | Maltalaisten patrioottien liike |  | ENF | 771 | 0,30 | Uusi | 0 |  |  |
|  | Älyä, ei egoa |  |  | 323 | 0,12 | Uusi | 0 |  |  |
|  | Muut sitoutumattomat |  |  | 547 | 0,21 | – | 0 |  |  |

| Yhteensä | Yhteensä | Yhteensä | Yhteensä | 270 022 | 100 % |  | 6 |  |  |

| Hyväksyttyjä ääniä | Hyväksyttyjä ääniä | Hyväksyttyjä ääniä | Hyväksyttyjä ääniä | 260 212 | 96,40 |  |  |  |  |
| Hylättyjä | Hylättyjä | Hylättyjä | Hylättyjä | 9 810 | 3,60 | +1,4 |  |  |  |
| Äänestäneitä | Äänestäneitä | Äänestäneitä | Äänestäneitä | 270 022 | 72,70 | -2,1 |  |  |  |
| Äänioikeutettuja | Äänioikeutettuja | Äänioikeutettuja | Äänioikeutettuja | 371 643 |  |  |  |  |  |

|  Lähde:  |  Lähde:  |  Lähde:  |  Lähde:  |  Lähde:  |  Lähde:  |  Lähde:  |  Lähde:  |  Lähde:  |  |
Tulokset > Valitut edustajat

| Ehdokas | Puolue | Puolue | Äänimäärä |
| --- | --- | --- | --- |
| Miriam Dalli |   | Työväenpuolue | 63 438 |
| Roberta Metsola |   | Kansallispuolue | 38 206 |
| Alfred Sant |   | Työväenpuolue | 37 239 |
| David Casa |   | Kansallispuolue | 38 790 |
| Alex Agius Saliba |   | Työväenpuolue | 35 823 |
| Josianne Cutajar |   | Työväenpuolue | 32 235 |
Aiheesta muualla

Euroopan parlamentti – Eurovaalien 2019 tulokset Maltalla (Arkistoitu – Internet Archive)
Lönnberg Painot

| Lönnberg Painot |
| --- | --- |

Yritysmuoto:  osakeyhtiö
Perustettu:  1922
Perustaja:  Frans Georg Lönnberg
Kotipaikka:  Helsinki
Tytäryhtiöt:  Lönnberg Digital Oy ja Lönnberg Kalenterit Oy ja Keili Oy (2016)
Omistaja:  Keski-Pohjanmaan kirjapaino Oy 56 % Jarkko Viheriävaara, Pertti Ailio ja Timo Kantokorpi (2016)
Kotisivu:  www.lonnberg.fi
Infobox OKVirheellinen NIMI-arvo: 
Lönnberg Painot Oy oli vuonna 1922 perustettu markkinointi- ja viestintäalan yritys, joka myytiin syksyllä 2017 Granolle. Lönnbergillä oli tuolloin 170 työntekijää..
Historia

Frans Georg Lönnberg hankki vuonna 1922 helsinkiläisen paperitukkuliikkeensä takahuoneeseen painokoneen. Kirjapainotoiminta kasvoi niin, että vuonna 1933 Frans Georg ja hänen vaimonsa Lempi Lönnberg perustivat osakeyhtiön nimeltä Oy Kirjapaino F.G. Lönnberg.
Toiminnan kasvaessa kirjapaino muutti vuonna 1938 isompiin tiloihin osoitteeseen Lönnrotinkatu 28. Yritys toimi samoissa tiloissa noin 50 vuotta. Vuonna 1986 yritys muutti Malminkartanoon rakennettuun uuteen toimitaloon.
Yrityksellä on ollut historiansa aikana vain muutama eri omistaja. Yksi suurimmista muutoksista tapahtui vuonna 1948, kun WSOY hankki kirjapainon tytäryhtiökseen. Vuoden 1999 yritysfuusion seurauksena omistajaksi vaihtui SanomaWSOY-konserni. WSOY:n alaisuudesta yritys poistui syksyllä 2005, kun se siirtyi kokonaan AV Holding Oy:n omistukseen.
Lönnbergin toiminta laajentui esimerkiksi yritysostojen kautta. Lokakuussa 1978 espoolainen Sävypaino liittyi yrityksen yksiköksi. Toinen yritysosto tehtiin, kun Mainos ja Etiketti ostettiin osaksi yritystä syyskuussa 1984.
Toiminimi Lönnberg Painot Oy rekisteröitiin toukokuussa 1997.
Aikaisemmin yritykset toimivat itsenäisinä tulosyksikköinä: F.G. Lönnberg Malminkartanossa, Mainos ja Etiketti Helsingissä Pihlajamäessä ja Sävypaino Espoossa Suomenojalla. Vuonna 2005 Sävypaino ja F.G. Lönnberg yhdistettiin saman katon ja nimen F.G. Lönnberg alle.
1.9.2006 yrityksen toimintaa järjesteltiin uudelleen, kun Mainos ja Etiketti liitettiin yhteisen uuden nimen alle: Lönnberg Print & Promo.
Historia > Yhdistyminen Art-Printin kanssa 2012

Lönnberg yhdistyi toisen perinteisen yrityksen kanssa 16.1.2012 sovitulla järjestelyllä, kun Art-Print Oy:n liiketoiminta siirtyi Lönnberg Painot Oy:lle. Art-Print Oy oli 1963 perustettu tilauskirjapaino.
Aikaisempi omistaja AV Holding Oy omisti yrityksestä 60 prosenttia ja Art-Printin entinen omistaja Keski-Pohjanmaan Kirjapaino Oyj 40 prosenttia.
Uusi yhtiö tuotti palveluita markkinointiviestintään. Perinteisen kirjapainotoiminnan lisäksi yritys tuotti erilaisia paino- ja tulostuspalveluita, aineistonhallinnan ja premediatuotannon, sähköisen markkinoinnin ja monikanavaisen suoramarkkinoinnin palveluita.
Yhdistymisen seurauksena Art-Printin työntekijät siirtyivät Lönnbergin toimipisteeseen Helsingin Malminkartanoon.
Yritys lanseerasi uuden yritysilmeen toukokuussa 2012. Sen tarkoitus oli siirtää kaikki yrityksen toiminnot Lönnberg-nimen alle.
Yrityksen toiminta > Palvelut

Lönnbergin tarjoamat palveluita olivat:
Premedia-palvelut ovat ennen julkaisua tehtävät toiminnot, kuten taitto, graafinen suunnittelu, mainosvalokuvaus tai kuvankäsittely. Sisältää myös julkaisuiden toteutukset sähköisinä ja mobiilipalveluina, kuten iPad-lehtinä
Aineiston- ja julkaisunhallitsija ovat digitaalisen aineiston hallinnointiin ja julkaisuun tarkoitettuja Internetin kautta käytettäviä sovelluksia.
Crossmedia eli monikanavajulkaisu.
iWay-tilausjärjestelmä on tarkoitettu painotuotteiden tilaamiseen omalla selaimella. Perinteisen paperivedoksen tilalla käytetään näyttövedosta.
Mainospainotuotteet ovat laaja joukko erilaisia painettuja tuotteita, joita käytetään yritysten markkinoinnissa. Lönnbergissä käytössä olevat painamisen muodot: digi-, offset, heatset- ja coldset-painotekniikat.
Vuosikertomukset
kirjat ja taidekirjat
Erilaiset lehdet, kuten aikakauslehdet, asiakaslehdet ja sanomalehdet.
Myymälä- ja tapahtumamainonta. Palvelun tarkoitus on tuoda asiakkaan viestille näkyvyyttä myymälöissä, toimitiloissa ja tapahtumissa eri tavoin.
Pakkaukset
Messumateriaalit, joita käytetään erilaisissa tapahtumissa ja messuilla.
Kalenterit
Yrityksen toiminta > Palvelut > Promoseinä

Lönnberg lanseerasi alkusyksystä 2013 Lönnberg Promoseinä -tuotteen, jonka avulla voitiin tehdä erilaisia markkinointiin tarkoitettuja rakenteita myymälöihin, kauppakeskuksiin, aulatiloihin ja erilaisiin tapahtumiin.
Yrityksen toiminta > Ympäristö- ja laatusertifikaatit

Lönnbergille myönnettiin Euroopan ensimmäisenä arkkipainona EU-kukan käyttöoikeus. EU-kukka on Euroopan yhteisön yhteinen ympäristömerkki. Se kertoo tuotteen tai palvelun ympäristöystävällisyydestä puolueettomasti.
Lönnbergille myönnettiin myös painolaitoksen ja painotuotteiden pohjoismainen ympäristömerkki eli Joutsenmerkki. Joutsenmerkki asettaa painotalon tuotannolle ja tuotteille tiukat ympäristövaatimukset.
Lönnberg sai Suomen ensimmäisenä tilauskirjapainona PEFC- ja FSC-alkuperäsertifikaatit. PEFC- ja FSC-merkit osoittavat painotuotteeseen käytetyn puuraaka-aineen olevan peräisin kestävän kehityksen mukaisesti hoidetuista metsistä.
Lönnberg sai DNV Certification Oy:n myöntämän ISO 9001 -laatusertifikaattin vuonna 2006. Laatujärjestelmät ovat uusimman ISO 9001:2008 -laatujärjestelmästandardin mukaisia.
Yrityksellä oli myös Asiakastiedon Suomen Vahvimmat -sertifikaatti.
Yrityksen toiminta > Tytäryhtiöt

Lönnbergillä oli kolme tytäryhtiötä: Lönnberg Digital Oy, Lönnberg Kalenterit Oy, joka valmistaa tavallisia kalentereita ja mainos- ja yrityskalentereita sekä Keili Oy.
Yrityksen toiminta > Toimipisteet

Yrityksen toimipisteet sijaitievat Helsingin Malminkartanossa ja Pihlajamäessä, Ylivieskassa ja Kokkolassa. Tytäryhtiöiden Lönnberg Kalenterit Oy:n ja Lönnberg Digital Oy:n asiakaspalvelut ovat Helsingin Pihlajamäessä. Keili Oy:n toimipiste oli Vantaalla osoitteessa Porttikaari 7.
Yrityksen toiminta > Hallinto

Yrityksen toimitusjohtajana toimi Jarkko Viheriävaara. Vuonna 2017 johtoryhmään kuuluivat toimitusjohtajan lisäksi asiakkuusjohtaja Timo Kantokorpi,  tuotantojohtaja Jani Ojanen,  kehityspäällikkö Jyri Jokinen sekä Lönnberg Digital Oy:n toimitusjohtaja Petri Veilo.
Hallituksen muodostivat Krister Höglund, Hannu Salmi, Pertti Ailio ja Jarkko Viheriävaara.
Aiheesta muualla

Lonnberg.fi (Arkistoitu – Internet Archive)
Maltan huippukokous

| Maltan huippukokous |
| --- | --- |
 Gorbatšov ja Bush aterioimassa neuvostoliittolaisella Maksim Gorkiy -risteilyaluksella.
Tyyppi:  poliittinen huippukokous
Päivämäärä:  2.-3. joulukuuta 1989
Tapahtumapaikka:  Maksim Gorkiy
Paikkakunta:  Birżebbuġa
Osallistujia:  George H. W. Bush Mihail Gorbatšov
Maltan huippukokous oli Yhdysvaltain presidentin George H. W. Bushin ja Neuvostoliiton pääsihteerin Mihail Gorbatšovin tapaaminen 2.–3. joulukuuta 1989, vain muutama viikko Berliinin muurin murtumisen jälkeen. Se oli jatkoa tapaamiselle, johon osallistui myös Ronald Reagan New Yorkissa joulukuussa 1988. Huippukokouksen aikana Bush ja Gorbatšov julistivat kylmän sodan päättyneeksi. Maltan huippukokousta kutsuttiin tuolloin uutisissa yhdeksi merkittävimmistä kokouksista sitten toisen maailmansodan, jolloin Britannian pääministeri Winston Churchill, Neuvostoliiton pääsihteeri Josif Stalin ja Yhdysvaltain presidentti Franklin D. Roosevelt sopivat Jaltan konferenssissa sodanjälkeisestä suunnitelmasta Euroopalle.
Huippukokouksen kohokohdat

Brent Scowcroft ja muut Yhdysvaltain hallinnon jäsenet olivat aluksi huolissaan siitä, että ehdotettu Maltan huippukokous olisi "hätiköity" ja että se herättäisi suuria odotuksia, mutta johtaisi vain Neuvostoliiton mahtailuun. Ranskan presidentti François Mitterrand, Ison-Britannian pääministeri Margaret Thatcher, muut eurooppalaiset johtajat ja Yhdysvaltain kongressin keskeiset jäsenet saivat kuitenkin presidentti Bushin tapaamaan puheenjohtaja Gorbatšovin.
Maltan huippukokouksessa ei allekirjoitettu sopimuksia. Sen päätarkoituksena oli tarjota kahdelle suurvallalle, Yhdysvalloille ja Neuvostoliitolle, tilaisuus keskustella Euroopassa tapahtuvista nopeista muutoksista, jotka johtuivat rautaesiripun purkamisesta, joka oli erottanut itäblokin Länsi-Euroopasta neljän vuosikymmenen ajan. Jotkut tutkijat pitävät huippukokousta kylmän sodan virallisena päättymisenä. Se merkitsi vähintäänkin tuolle aikakaudelle ominaisten jännitteiden lieventymistä ja merkittävää käännekohtaa itä-länsi-suhteissa. Huippukokouksen aikana presidentti Bush ilmaisi tukensa Gorbatšovin perestroika-aloitteelle ja muille uudistuksille kommunistisessa blokissa.
Huippukokouksessa Yhdysvaltain presidentti George Bush lahjoitti kaikille konferenssin osallistujille Berliinin muurin palan.
Puhuessaan yhteisessä lehdistötilaisuudessa Neuvostoliiton johtaja ilmoitti:
Maailma on jättämässä yhden aikakauden ja siirtymässä toiseen. Olemme pitkän tien alussa kohti kestävää, rauhanomaista aikakautta. Voimankäytön uhan, epäluottamuksen, psykologisen ja ideologisen taistelun pitäisi kuulua menneisyyteen. 

Vakuutin Yhdysvaltain presidentille, etten koskaan aloita sotaa Yhdysvaltoja vastaan.
Vastauksena presidentti Bush sanoi:
Voimme saada aikaan kestävän rauhan ja muuttaa itä-länsi-suhteet pysyväksi yhteistyöksi. Tämä on tulevaisuus, jonka puheenjohtaja Gorbatšov ja minä aloitimme täällä Maltalla.
Muut osallistujat

Maltan huippukokouksessa olivat läsnä myös:
Muut osallistujat > Neuvostodelegaatio

Neuvostoliiton marsalkka Sergei Ahromejev, Gorbatšovin sotilasasioiden neuvonantaja.
Aleksandr Bessmertnyh, Neuvostoliiton apulaisulkoministeri.
Anatoli Dobrinin, Neuvostoliiton suurlähettiläs Yhdysvalloissa vuosina 1962-1986.
Eduard Ševardnadze, Neuvostoliiton ulkoministeri.
Aleksandr Jakovlev, Neuvostoliiton kommunistisen puolueen (NKP) pääideologi ja NKP:n keskuskomitean kansainvälisen politiikan komitean puheenjohtaja.
Muut osallistujat > Yhdysvaltain delegaatio

James Baker, Yhdysvaltain ulkoministeri
Robert Blackwill, silloinen presidentin erityisavustaja kansallisissa turvallisuusasioissa ja Euroopan ja Neuvostoliiton asioiden johtaja kansallisessa turvallisuusneuvostossa.
Jack F. Matlock Jr., Yhdysvaltain suurlähettiläs Neuvostoliitossa.
Condoleezza Rice, silloinen Neuvostoliiton ja Itä-Euroopan asioiden johtaja kansallisessa turvallisuusneuvostossa.
Brent Scowcroft, Yhdysvaltain kansallinen turvallisuusneuvonantaja.
Raymond Seitz, Yhdysvaltain apulaisulkoministeri, Euroopan ja Kanadan asioihin liittyvät asiat
John H. Sununu, Valkoisen talon kansliapäällikkö.
Margaret D. Tutwiler, Yhdysvaltain apulaisulkoministeri lehdistöasioista ja ministeriön tiedottaja
Paul Wolfowitz, Yhdysvaltain poliittinen alipuolustusministeri.
Robert Zoellick, ulkoministeriön neuvonantaja
Mailaset

| Mailaset |
| --- | --- |
 Nurmimailanen (Medicago lupulina) ja laikkumailanen (M. arabica).
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Mailaset Medicago  L.
Katso myös
   Mailaset Wikispeciesissä   Mailaset Commonsissa 
Infobox OKNimi-testi OK: 
Mailaset (Medicago) on suku hernekasvien heimossa. Siihen kuuluu useita rehu- ja koristekasvina viljeltyjä lajeja. Esimerkiksi Lounais-Aasiassa alkuperäisenä kasvava sinimailanen ("alfalfa") on otettu laajasti viljelykseen Euroopassa ja Pohjois-Amerikassa.
Mailaslajeja

Medicago arabica – laikkumailanen
Medicago arborea – pensasmailanen
Medicago falcata – sirppimailanen
Medicago intertexta – takkumailanen
Medicago laciniata – nirkkomailanen
Medicago littoralis – merimailanen, rantamailanen
Medicago lupulina – nurmimailanen
Medicago marina – merimailanen
Medicago minima – pikkumailanen
Medicago monantha – sapelimailanen eli turkinsarviapila
Medicago monspeliaca – ranskanmailanen eli ranskansarviapila
Medicago orbicularis – kiekkomailanen
Medicago orthoceras – sarvimailanen
Medicago polymorpha – piikkimailanen
Medicago sativa – sinimailanen eli alfalfa
Medicago sativa subsp. sativa – sinimailanen
Medicago sativa subsp. × varia tai Medicago × varia – rehumailanen
Medicago soleirolii – korsikamailanen
Medicago tornata – vieterimailanen
Medicago truncatula – palikkamailanen
Medicago turbinata – luotimailanen
Aiheesta muualla

Suomen Lajitietokeskus: Mailaset (Medicago)
Finto: Kassu – Kasvien suomenkieliset nimet: Mailaset (Medicago)
Den virtuella floran: Medicago (ruotsiksi)
ITIS: Medicago (englanniksi)
United States Department of Agriculture (USDA): Medicago (englanniksi)
Flora of China: Medicago (englanniksi)
Pherobase: Floral volatiles of Genus Medicago (englanniksi)
Vilho Ollila

Vilho August Ollila (25. heinäkuuta 1896 Punkalaidun – 3. toukokuuta 1918 Hollola) oli torpparin poika ja Punkalaitumen punakaartin päällikkö Suomen sisällissodassa. Hän tuomitsi esikuntineen muun muassa ratsutilallinen Paavo Poutalan ammuttavaksi. Sodan lopussa hän perääntyi joukkoineen Lahden lähettyville Hollolaan, jossa joutui valkoisten vangiksi. Hans Kalmin joukot ampuivat hänet Hollolan kirkolla.
Magon kansallispuisto

| --- | --- |
Sijainti:  Etiopia
Lähin kaupunki:  Jinka
Pinta-ala:  1 942 km²
| --- | --- |
Tyyppi:  Kansallispuisto 
Perustettu:  1979
muokkaa - muokkaa wikitekstiä - muokkaa Wikidataa
Magon kansallispuisto sijaitsee Etiopiassa, Etelän monikansallisen maakunnan alueella noin 782 kilometriä etelään Addis Abebasta. Kansallispuisto perustettiin vuonna 1979, ja se on kooltaan 1 942 neliökilometriä. Omon sivujoki Mago jakaa alueen kahteen osaan.
Suojelualueelta löytyy savannia, akasiametsiä ja Nerin suoalue. Puisto tunnetaan luultavasti parhaiten mursikansasta, joka asuttaa Omon varren kyliä. Mursit ovat kuuluisia siitä, että he asettavat savikiekon huuleensa.
Aiheesta muualla

Kuvia tai muita tiedostoja aiheesta Magon kansallispuisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mago National Park
Käännös suomeksi
Martha Harris

Martha Harris toukokuussa 2019.
Martha Harris (s. 19. elokuuta 1994 Kidderminster) on englantilainen jalkapalloilija, pelipaikaltaan puolustaja. Hän edustaa Englannin Superliigassa pelaavaa Manchester Unitedia.
Harris on edustanut Lincolnia vuosina 2012–2013, Liverpoolia vuosina 2014–2018 ja Manchester Unitedia vuodesta 2018. Hän on pelannut Superliigassa 75 ottelua. Hän on voittanut liigamestaruuden vuonna 2014.
Harris saavutti alle 19-vuotiaiden EM-kilpailuissa hopeaa vuonna 2013 Englannin hävittyä loppuottelussa jatkoajan jälkeen Ranskalle 0–2. Hän pelasi myös alle 20-vuotiaiden MM-kilpailuissa 2014.